runetrust/blame-folketinget-dk huggingface dataset:
Bjarne Laustsen (S), 2016-02-03:
Skal man lige pludselig til at hente penge ind ved at hive dem fra bilisterne, altså ved at folk, der skal erhverve sig en indtægt ved at køre på arbejde, skal have en brugerbetaling oveni, samt ved at påføre erhvervslivet ekstra udgifter, for at de kan køre på de jyske veje?
Peter Skaarup (DF), 1998-11-19:
Dér har politiet sagt meget klart: Hvis strafferammen var maks. 6 år, kunne de helt pr. automatik gå ind og kræve at få at vide, hvem det var, der stod bag denne udbredelse af 40.000 eller 20.000 billeder, eller hvor mange det nu var.
Lars Løkke Rasmussen (V), 2002-10-31:
Er det så et indicium for, at Socialdemokratiet vil støtte det her forslag og dermed umuliggøre de overvejelser, som, er det ikke formanden for Amtsrådsforeningens Sundhedsudvalg, hr. Bent Hansen, næstformand i Socialdemokratiet, er i gang med at implementere i Viborg?
Johs. Poulsen (RV), 2006-05-30:
Det er naturligvis et meget vigtigt formål og måske også det vigtigste formål i skabelsen af nationalparker, men jeg synes, at allerede det forberedende arbejde og alt det engagement, der er lagt for dagen af de mange, der har været engageret i de enkelte projekter, både de officielle forsøgsprojekter og i de tre friluftsinitierede projekter, alle sammen har vist, at der er yderligere perspektiver.
Jens Peter Vernersen (S), 1998-06-24:
Tilbudet til Venstre og til De Konservative om at forhøje værdien af rentefradraget fra de foreslåede 32 pct. til 36 pct., se på kapitalpensionsspørgsmålet og befordringsfradraget samt parkere erhvervsdelen var ikke tilstrækkeligt.
Kamal Qureshi (SF), 2003-05-06:
Det er ikke rimeligt, at udenlandske kvinder, der opholder sig i Danmark, er retsløse og er her fuldstændig på deres mænds nåde, at deres mænd kan gøre, hvad pokker de vil, for hvis de siger, at de ikke vil finde sig i det, er alternativet, at de bliver sendt ud af landet.
Kaare Dybvad Bek (S), 2025-12-17:
Men jeg kan forsikre om, at social dumping er noget, som er meget højt på dagsordenen i den her regering, og det er noget, som vi løbende har taget initiativer til at bekæmpe, også initiativer, som man ikke før er lykkedes med at komme igennem med i Folketinget.
Rasmus Horn Langhoff (S), 2024-04-02:
Sundhedsstyrelsen havde inddraget en lang række patientorganisationer, faglige selskaber og eksperter i arbejdet, og øverst på listen over prioriterede indsatser stod netop opbygningen af et lettilgængeligt tilbud i kommunerne til børn og unge med psykisk mistrivsel, og at dette tilbud skulle være ensartet og af høj kvalitet.
Christine Antorini (S), 2008-04-23:
Derfor synes jeg faktisk, det er væsentligt, at vi får en drøftelse af, om ministeren egentlig mener grundlæggende ændringer, eller om ministeren mener det sidste - det håber jeg sandelig - nemlig ændringer med en respekt for en gymnasiereform, der har en række gode nye elementer, som er blevet evalueret.
Tina Nedergaard (V), 2005-06-14:
Vi finder det formålstjenstligt, at den voksne med behov for ordblindeundervisning hermed får mere praktisk og direkte adgang til de øvrige voksenundervisningstilbud, og samtidig finder vi også, at det er en pragmatisk og fornuftig løsning, at VUC'erne får visitationsansvaret for den forberedende voksenundervisning, da de jo allerede i dag har prøveansvaret og som hovedregel er i tæt samarbejde med de øvrige udbydere.
Kristian Jensen (V), 2013-02-06:
Jeg vil bare sige, at vi vender tilbage til hele spørgsmålet om økonomi lige om lidt, men hvis vi endelig skal komme ind på det nu, vil jeg bare pege på, at der i ministerens eget lovforslag er anført, at det at give asylansøgere ret til at bo og arbejde uden for asylcentrene er en økonomisk omkostning på omkring 150 mio. kr. om året.
Kristian Thulesen Dahl (DF), 1998-11-25:
Og punkt to: Vil ministeren ikke anerkende, at en del af baggrunden for den rapport, Skatteministeriet udarbejdede op til december 1997, og som vi fik i Skatteudvalget og i Europaudvalget, er forældet, og at vi derfor har behov for at få en fornyet drøftelse af tallene og af konsekvenserne for de berørte egne af Danmark?
Jann Sjursen (KRF), 2001-03-22:
Men som indenrigsministeren allerede har redegjort for det, indgår der jo både i de landevurderinger, der foretages i Udlændingestyrelsen og i Flygtningenævnet, utrolig mange informationer også fra uafhængige eller mere uvildige instanser, i hvert fald instanser, som ikke er direkte impliceret i selve de afgørelser, der træffes i henholdsvis styrelsen og i Flygtningenævnet.
Henriette Kjær (KF), 2004-03-23:
Stigningerne i taksterne kan derfor f.eks. skyldes, at der er indført pasningsgaranti, og at kommunen derfor har hævet procentandelen for forældrebetalingen, at kommunen har fjernet eller nedsat et frivilligt tilskud til nedsættelse af taksten, at der er sket standardforbedringer af dagtilbuddene, eller at der er kommet flere udgifter, f.eks. flere støttepædagoger.
Carsten Bach (LA), 2019-04-04:
I forhold til elektronisk overvågning er vi jo, kan man sige, i en tid, hvor der sker en meget stor teknologisk udvikling, og det giver nogle muligheder for lettere og mere effektivt at føre den fiskerikontrol, som jo allerede er eksisterende i erhvervet; det giver os nogle bedre muligheder for at indsamle data til brug for forskning osv. osv.
Martin Lidegaard (RV), 2005-05-17:
Jeg forundres overhovedet ikke over, at regeringen er i lommen på Dansk Folkeparti, det er jo det parlamentariske flertal, regeringen har valgt, og selvfølgelig bliver man nødt til at gøre, hvad Dansk Folkeparti siger, når man har en aftale med dem, sådan som man har i det her tilfælde.
Troels Lund Poulsen (V), 2008-05-23:
Det er klart, at jeg mener, at når man taler om grænseoverskridende problemer, skal man selvfølgelig løse dem der, hvor det giver mening, og derfor skal man også til enhver tid tage debatten i de fora, hvor det giver mening, og det gør det jo bl.a. i en diskussion i EU-kredsen.
Inger Støjberg (V), 2010-06-22:
Vi har heller ikke fået kastet lys over, hvad man vil sige til de 40.000 mennesker, som man fik tromlet sammen på Slotspladsen, når vi nu her efterfølgende ved, at man ingen planer har om at rulle dagpengeændringerne tilbage, hvis man engang får magt, som man har agt.
Henning Hyllested (EL), 2021-10-13:
Jeg vil sige, at jeg har bemærket, at transportministeren kan give afslag på tilladelse til at beflyve dansk luftrum under særlige forhold, som så bliver nævnt, og vi har hørt om pandemien, som helt oplagt giver, gav og skal give den mulighed, men der står også nævnt begreber som luftfartspolitik, udenrigspolitik, sikkerhedspolitik og så af flyvetekniske årsager.
Margrethe Vestager (RV), 2008-06-11:
Når jeg taler med vores kommunalfolk, får jeg en oplevelse af den snærende ramme med serviceloft, anlægsloft og skattestop, der er lagt ned over kommunerne, og det er simpelt hen ikke rimelige vilkår for folkevalgte kommunalpolitikere, der har et ansvar at løfte.
Knud Kristensen (KF), 2008-01-25:
Uanset hvad den enkelte borger føler sig forskelsbehandlet for, det kan være køn, hudfarve, religion, alder m.v., skal den pågældende borger kun klage ét sted. Overordnet set skal Ligebehandlingsnævnet være let og omkostningsfrit såvel for den, som klager, som for den, der bliver klaget over.
Kaare Dybvad Bek (S), 2022-05-05:
Der er ekstra barrierer, som er forbundet med det her, og hvis de her ordninger skal virke, kræver det jo selvfølgelig, at der er enkeltpersoner, som går ind i dem, men det kræver også, at der er arbejdsgivere, som finder det attraktivt, og der er det her jo en del af den samlede pakke, man siger ja til, når man som arbejdsgiver tager imod folk, og jeg tror selvfølgelig, det betyder lidt, i forhold til hvordan man ser på det.
Eva Kjer Hansen (V), 2016-01-28:
En række grundejere ved Jyllinge Nordmark i Roskilde Kommune har for nylig besluttet at gå sammen om en fælles løsning på de gentagne oversvømmelser, de har oplevet. Kommunerne har ifølge kystbeskyttelsesloven mulighed for at planlægge, finansiere og udføre kystbeskyttelse for flere ejendomme.
Svend Auken (S), 1999-04-27:
Så er det bare sådan, at når jeg giver indrømmelse, og det er nok rigtigt, at jeg har ladet mig præge af argumenter - jeg synes i øvrigt også resultatet er fint nok - så venter jeg naturligvis også, at man fra den anden side af afgrunden da er parat til også at give indrømmelser i stedet for bare at sidde med korslagte arme og sige: Vi er bare imod, vi er bare imod.
Holger K. Nielsen (SF), 2004-12-15:
På trods af retorikken, på trods af en tale fra statsministeren, som alle går rundt og roser – jeg hørte den ikke selv, men alle siger, at det var en flot tale – på trods af en lang tale af finansministeren her i dag, på trods af udenomssnakken fra videnskabsministeren er der jo en virkelighed, der er noget anderledes end den, som man forsøger at italesætte fra regeringens side.
Birthe Skaarup (DF), 2006-02-28:
Pointen er bare, at hvis vi med det her værktøj kunne undgå, at i hvert fald en del af de her 108 mennesker, der har været tvangsindlagt mere end fire gange på 3 år, skulle opleve så mange tvangsindlæggelser, har vi både tilgodeset hensynet til retssikkerheden og ikke mindst hensynet til patienternes helbredelse og livskvalitet.
Per Ørum Jørgensen (KF), 2005-04-01:
Vi ser det som en klar forbedring, at der sikres en bedre dækning for forureningsskader, og ser desuden positivt på, at vi ved at gennemføre disse regler fra de to internationale konventioner er med til at sikre en bedre mulighed for en global forsikringsdækning af HNS- og bunkersskader.
Lotte Rod (RV), 2025-05-20:
Jeg tror jo, det hænger sammen med, at vi ikke rigtig har forholdt os til, om vi i virkeligheden tror på, at mennesker grundlæggende er gode og prøver at gøre det så godt, de kan, eller om vi grundlæggende tror på, at folk snyder, for så længe vi ikke stiller dét spørgsmål, kommer vi til at blive ved med at finde på dokumentation, på kontrol og på tilsyn.
Lene Espersen (KF), 2009-11-05:
Vi lægger også op til, at der kommer en bedre kontrol, og fru Colette Brix – som jeg også synes holdt en meget målrettet tale om, hvor meget det her gavner, fordi det bliver mere enkelt og mere klart og der bliver bedre mulighed for at komme efter dem, der bryder reglerne – stillede så det spørgsmål, som er meget naturligt at stille: Er det nu rimeligt, at vi åbner op for, at man i videre omfang end i dag kan få adgang til en producents lagerlokaler og andet uden retskendelse?
Peter Christensen (V), 2008-04-16:
Når Socialdemokraterne siger, at man skal nedprioritere knæoperationer i det offentlige sundhedsvæsen, siger de jo samtidig, at operationerne skal udføres i privat regi og så under vilkår, hvor det kun er de mest velhavende, der kan betale regningen, f.eks. socialdemokratiske ministre.
Per Ørum Jørgensen (KD), 2011-02-24:
Og derfor er det sådan set mit bidrag til den her debat, at vi også har fokus på, hvad det egentlig er for nogle værdier, som gør, at rigtig mange i udlandet netop vælger Danmark som deres arbejdsland og som det sted, hvor de vil slå sig ned og dermed også bidrage til det danske samfund.
Anders Samuelsen (RV), 1998-05-06:
Fra Det Radikale Venstres side finder vi dette acceptabelt, og i Det Radikale Venstre er vi sikre på, at meget store dele af de berørte parter vil tage positivt imod det oplæg, vi her førstebehandler, men vi er også sikre på, at mindst lige så mange undrer sig over, at det skulle komme så langt, at det blev regeringen og Folketinget, der skulle sikre blandt andet de krav, som menige lønmodtagere med skuffelse har kunnet konstatere at deres egne ledere ikke har kunnet løfte.
Marianne Jelved (RV), 2005-10-06:
Vi ved faktisk temmelig meget om uddannelse, og det slår mig, når jeg sidder og hører på debatten her i dag, at regeringen har nedsat mange kommissioner og råd og alt muligt andet for skabe et bedre beslutningsgrundlag – så er det dog ærgerligt, at regeringen ikke har gjort det på folkeskoleområdet.
Lars Løkke Rasmussen (M), 2024-05-17:
For det er jo ikke bare min mening, men det er altså et bredt flertal af det danske Folketing, som har indgået en europapolitisk aftale, som jeg håber og tror De Konservative også fortsat vedstår sig, nemlig at den bedste måde at sikre dansk velfærd på, er at have et velfungerende indre marked.
Peter Kofod (DF), 2024-02-22:
Jeg vil på samme måde som Liberal Alliances ordfører sige, at det faktisk er et forslag, som vi i vores folketingsgruppe har brugt mere tid på diskutere, end man måske lige skulle tro, fordi det giver anledning til en lidt bredere diskussion af, hvad vi egentlig kan forvente os af den kunstige intelligens, hvordan vi har tænkt os at regulere den og styre den, og hvad det er for nogle værdier, den kommer til at trække ned over hovedet på os, som måske er formet i et samfund, i et land på den anden side af Atlanterhavet, hvor synet på livet er anderledes.
Ole Stavad (S), 1999-01-19:
Forslagsstilleren finder det desuden vigtigt for ikke at så tvivl om ordningen, at behandlingen skal være lægeordineret nødvendig og eventuelt udarbejdet efter en positivliste, der beskriver, hvilke lidelser der er omfattet, hvilke behandlingsformer der skal anvendes, og ikke mindst hvilke typer af institutioner der er kvalificeret til at yde behandlingen.
Morten Messerschmidt (DF), 2005-03-30:
Jeg kan forstå, at der er medlemmer af dette Ting, som mener, at det er historieløst at pege på den antisemitisme, som foregår i den islamiske verden, og pege på de lokalvalg, der finder sted i Palæstina, eller pege på de historiske angreb på Israel, der har fundet sted de sidste 50-60 år.
Pia Kjærsgaard (DF), 2003-06-03:
Meget arbejde er blevet sat i gang for at rette op på 20 års fortvivlende udlændingepolitik, og selv om Dansk Folkeparti i hvert fald ikke kan lastes for noget som helst af det, der er sket i fortiden, er det alligevel os, der er i fuld gang med at rydde op, og det er et arbejde, vi har påtaget os med stor glæde.
Jørgen Arbo-Bæhr (EL), 2006-10-11:
Jeg kan også forstå på ministeren, at ministeren mener, det er rimeligt, at man lever på et sådant niveau, at de, der bliver udspurgt om det, enten siger, at den 20. i hver måned har de simpelt hen ikke nogen penge tilbage, eller siger: Helt ærligt: Nogle gange går vi i affaldscontainere og leder efter tingene.
Christine Antorini (S), 2013-12-11:
Det er jo bl.a. det, der ligger til grund for, at vi i øvrigt i enighed med Venstre, som jeg har forstået det, har lavet en model med socioøkonomisk korrektion, for hvis man skal se, hvad en skole har af løfteevne i forhold til det udgangspunkt, eleverne har, altså hvor dygtig skolen er til at gøre dem endnu dygtigere, skal man faktisk korrigere for forældrenes uddannelsesbaggrund og sociale baggrund.
Anne-Marie Meldgaard (S), 2000-02-11:
Udbetaling af feriepenge skal også i nogle tilfælde kunne ske direkte fra arbejdsgiveren, og udbetaling af feriegodtgørelse kan i nogle tilfælde ske, hvis lønmodtageren fratræder arbejdsmarkedet, framelder sig CPR-registret eller i forbindelse med en enkeltstående arbejdspræstation.
Anne Baastrup (SF), 2006-12-07:
Der er adskillige skleroseramte, der her i sommer fik at vide, at tilskudssystemet blev lavet om, at de mistede deres fysioterapitilskud – de mistede deres tilskud – med det resultat, at de nu for overhovedet at kunne holde fast på deres plads på arbejdsmarkedet, er pisket til selv at betale dette tilskud.
Holger K. Nielsen (SF), 2019-01-24:
Når jeg spørger, er det, fordi jeg et eller andet sted synes, at når hr. Mattias Tesfaye så siger, at ydelserne var alt for høje fra 2011 til 2015, og at dem, der foreslås nu, er for lave, så må niveauet vel ligge et sted midtimellem, eller hvad?
Peter Kofod Poulsen (DF), 2017-03-15:
Men hvis man skal kigge helt overordnet på, hvilke forskellige løsningsmodeller der er, så er der vel kun kadetløsningen, og ellers er der udlicitering, som jo ikke særlig mange har lyst til, eller der er en langt, langt hårdere prioritering af, hvilke opgaver der er opgaver for politiet – eller man kan selvfølgelig også vælge at sætte forsvaret ind.
Anders Fogh Rasmussen (V), 2003-05-28:
Til hr. Jan Petersen kan jeg sige, at som jeg erindrer det - men jeg må tage det forbehold, at det er et stykke tid siden, jeg har beskæftiget mig med den sag - blev der kort tid efter sidste valg gennemført en analyse af det spørgsmål om delefterløn, som viste, at uanset hvor sympatisk tanken kunne være, så kunne der også være en risiko for, at den virkede imod sin hensigt, nemlig at den ville forringe incitamentet til at gøre en indsats. Det er selvfølgelig uhensigtsmæssigt, og derfor er der ikke arbejdet videre med den sag.
Anders Fogh Rasmussen (V), 2001-10-04:
Da kan jeg sige: Venstres opfattelse er meget klart den, at der kan være partier, vi er uenige med, men det er altså sådan, at når vælgerne har valgt politikere og partier ind på Christiansborg, så må vi samarbejde med de politikere og de partier, der er på Christiansborg.
Ove Hygum (S), 2000-02-11:
er, at deres deltagelse på arbejdsmarkedet, deres erhvervsfrekvens, skal bringes på omgangshøjde med erhvervsfrekvensen for alle andre, så disse grupper på samme måde som alle øvrige kan få del i både de rettigheder og de pligter, der knytter sig til at opholde sig her i landet, og desuden yde en indsats på arbejdsmarkedet.
Ole Stavad (S), 2000-11-16:
Men jeg vil også gerne give det tilsagn, også til vognmændene, at hvis der skulle ske noger, vi ikke kan forudse i dag, har vi en ny situation, som vi vil forholde os til. Princippet med dieselafgiften er at sikre, at det at drive vognmandsvirksomhed fra Danmark er et godt udgangspunkt med gode rammevilkår.
Keld Albrechtsen (EL), 1999-10-13:
Vi vil komme til at opleve, er jeg bange for, et tilsvarende fifleri på decembertopmødet, som vi står over for, og hvor regeringen formentlig vil komme og sige, at på trods af den danske undtagelse kan man godt deltage i sådan en politisk komité, som altså skal befatte sig med beslutninger af militær art.
Elisabeth Arnold (RV), 2002-03-21:
Men når der så står i den nye lov i § 9 a, at man af beskæftigelsesmæssige grunde kan give opholdstilladelse til en udlænding, hvis opholdstilladelse nægtes forlænget under hensyn til, at vedkommende er flygtning, så gør man jo præcis det, som fru Birthe Rønn Hornbech har tordnet imod i årevis: Man gør flygtninge til indvandrere. Man siger: På trods af at du er flygtning og skal hjem, fordi der er blevet fred i dit hjemland, så vil vi alligevel give dig lov til at blive, fordi du er godt integreret.
Christoffer Aagaard Melson (V), 2025-04-25:
Psykologbehandling er for mange medvirkende til, at de ikke ender med et behov for mere ressourcekrævende forløb i behandlingspsykiatrien, og kan vi forebygge, at en hård og krævende livssituation for behandlingskrævende danskere bliver værre, så skal vi gøre det.
Charlotte Broman Mølbæk (SF), 2024-02-29:
Men vi mener også, at tiden er en anden i dag, så derfor vil vi gerne foreslå, at kulturministeren igangsætter en slags undersøgelsesarbejde og en proces for at finde ud af, hvordan vi kan arbejde videre med det i den tid, vi står i i dag, og i virkeligheden også kigge på, hvordan vi kan arbejde med det i en slags internationale organer, der kan hjælpe os med at lave nogle retningslinjer for, hvordan vi udleverer de her kulturgenstande.
Jens Joel (S), 2016-11-22:
Men da regeringen for et stykke tid siden smed håndklædet i ringen og sagde, at man ikke regnede med, at man kunne realisere det værk, der ligger ovre ved Holstebro, altså Maabjerg Energy Center, så blev vi heldigvis også enige om i en bred kreds af partier at sige: Lad os prøve igen; lad os se, om vi ikke kan få det realiseret, fordi det jo er et eksempel på 1.000 arbejdspladser i et område af Danmark, som godt kunne bruge dem, og på noget, som er grønt, og som er fremadrettet.
Søren Espersen (DF), 2010-06-02:
Jeg synes også, at hr. Høgni Hoydal i den forbindelse skal erindre sig selv om, at han faktisk har underskrevet grundloven, ellers kunne han ikke stå på den talerstol, han står på nu, og det her forfatningsudkast siger jo, at selv Lagtingets administration strider mod grundloven.
Mattias Tesfaye (S), 2020-11-19:
Med lovforslaget foreslår vi, at der etableres en ordning, hvorefter udlændingeministeren efter indstilling fra Udlændingestyrelsen kan træffe afgørelse om optagelse af både fysiske og juridiske personer, der modarbejder eller underminerer demokrati og grundlæggende friheds- og menneskerettigheder; de skal kunne optages på en forbudsliste.
Keld Albrechtsen (EL), 2003-11-19:
Jeg håber, det skyldes, at efter at statsministeren er kommet hjem, har han ikke haft tid til at gennemarbejde spørgsmålets besvarelse ordentligt sammen med sine embedsmænd, og jeg vil egentlig opfordre ham til at gå hjem og foretage en ny læsning af spørgsmålet og så vende tilbage med en redegørelse til Folketinget.
Søren Søndergaard (EL), 2001-06-01:
Vi snakker om, at man f.eks. skal køre 75 km/t., hvor der er 50 km's fartbegrænsning, dvs. 25 km/t. for stærkt, eller at man kører 135 km/t., hvor der er 90 km's fartbegrænsning, dvs. 45 km/t. for stærkt, eller man skal køre 165 km/t., hvor der er 110 km's fartbegrænsning, dvs. 55 km/t. for stærkt. Vi synes, der er gode argumenter for at stemme for det her forslag, og vi vil især appellere til, at de partier, der meget ofte snakker om tryghed, og som går imod vold, og som går imod krænkelser af folks legeme, stemmer for det her forslag.
Hans Andersen (V), 2015-11-03:
Den eksisterende lovgivning tager ikke et tilstrækkeligt hensyn på den ene side til at afbalancere behovet for at sikre et fortsat bredt udbud af muligheder for transport af personer til og fra lufthavnens terminalfaciliteter og på den anden side lufthavnens behov for at etablere trafikledelsesordninger med henblik på at forbedre udnyttelsen af lufthavnens adgangsveje, opholdsarealer, faciliteter til parkering m.v. Med lovforslaget, som jo også tidligere ordførere har været inde på, foreslås det, at lufthavnene gives mulighed for bedre at kunne organisere trafikken ved at forbedre udnyttelsen af adgangsveje, opholdsarealer gennem trafikledelsesordninger.
Johs. Poulsen (RV), 2011-02-10:
For vi må sige, at debatten tydeligt har vist, at regeringspartierne – V, K og O, og jeg kalder dem regeringspartierne, for hr. Jørn Dohrmann talte nærmest på regeringens vegne – har én opfattelse af, hvad det her betyder, mens størstedelen af omverdenen har en anden opfattelse af, hvad det betyder, herunder mange af de involverede rundtomkring, som advarer mod lovforslaget.
Johs. Poulsen (RV), 2011-04-28:
Det er jo også rigtigt, at det billede, som ikke mindst fru Mette Gjerskov og hr. Kristen Touborg tegnede fra talerstolen her, eksisterer, og at man har haft en situation de sidste 10 år, hvor regeringen har baseret sig på at lave frivillige aftaler med primært landbrugserhvervet omkring nedbringelse af anvendelsen af pesticider i produktionen, og det, man har opnået, er nærmest det stik modsatte.
Margrethe Vestager (RV), 2000-01-18:
Forløbet har været meget langstrakt, fordi det, der lå i reformen, faktisk var en meget dybtgående ændring af de korte videregående uddannelser fra ganske mange og ofte selvudviklede korte videregående uddannelser til få egentlige uddannelser med en landsdækkende kompetence.
Troels Lund Poulsen (V), 2008-11-07:
Som følge af regeringens handlingsplan for gennemførelse af forslagene i rapporten fra 2004 vedrørende øget anvendelse af lods og en styrket overvågning af sejladssikkerheden har regeringen allerede iværksat flere forskellige tiltag, der medvirker til at forebygge forurening af havmiljøet.
Ole Vagn Christensen (S), 2010-03-02:
Nu hørte jeg jo den oplæsning, som ministeren gav af alle de initiativer, der tages rundtomkring i henhold til forskellige love, men når ministeren afviser, at der ikke er brug for mere end det, der er blevet nævnt, må jeg sige, at vi altså er nogle stykker, der kommer fra de her udkantsområder, og vi har konstateret, at hvis vi skal løse de opgaver, der er i disse områder
Louise Schack Elholm (V), 2020-11-24:
Det var en afgift, som vi fra Venstres side fjernede, da vi havde regeringsmagten, og det gjorde vi, fordi vi havde nedsat et afbureaukratiseringsudvalg, der skulle kigge på, hvordan man kunne fjerne nogle bøvlede afgifter, som ikke gav et særlig stort provenu, men som gav en masse bureaukratisk bøvl og ballade og arbejde.